ทำไส้เกี๊ยวซ่า ทอดเกี๊ยวซ่า ทำแผ่นแป้งเกี๊ยวซ่า ห่อเกี๊ยวซ่า
สับผักให้ละเอียดให้มีปริมาณ 1 ถ้วย คุณสามารถเลือกใช้ผักใบเขียวชนิดใดก็ได้ แต่ในการทำกัวเทียแบบดั้งเดิมนั้นมักใช้ผักกาดขาวหรือผักกวางตุ้ง ให้ใช้ผักปริมาณ 2 ถ้วยหากต้องการทำเกี๊ยวซ่าแบบมังสวิรัติ ใส่เกลือ 1 ช้อนชาลงไปในผัก ทิ้งไว้ 5 นาทีเพื่อให้เกลือดูดความชื้นออกมา จากนั้นให้สะเด็ดน้ำออกด้วยที่กรองหรือกระชอน เพื่อเพิ่มรสเผ็ดให้กับเกี๊ยวซ่า ให้เตรียมขิงสดและกระเทียมสด โดยปอกเปลือกให้เรียบร้อย จากนั้นหั่นให้ละเอียดให้มีปริมาณอย่างละ 1 ช้อนชา และหั่นต้นหอม 1-2 ต้นเตรียมไว้ด้วย ผสมผักและเนื้อสัตว์บดหรือสับให้เข้ากันในชามผสมขนาดใหญ่ ในแต่ละภูมิภาคในทวีปเอเชีย ส่วนใหญ่มักใช้เนื้อหมู เนื้อวัว หรือเนื้อกุ้ง หรืออาจผสมเนื้อสัตว์เหล่านี้เข้าด้วยกัน ล้างมือด้วยน้ำสบู่อุ่นๆ หลังสัมผัสเนื้อสัตว์ดิบเพื่อลดโอกาสแพร่เชื้อแบคทีเรีย และทำความสะอาดพื้นผิวหรือภาชนะที่เปื้อนเนื้อสัตว์ดิบด้วยน้ำสบู่ที่ร้อนหลังใช้งานเสร็จ เติมซีอิ๊วขาว 2 ช้อนชา น้ำมันงาหรือเหล้าจีนสำหรับทำอาหาร 2 ช้อนชา และพริกไทย ½ ช้อนชา คุณจะเติมไม่ครบทุกอย่างหรือจะใส่เครื่องปรุงอื่นๆ เพิ่มเติมได้ตามใจชอบ อาจเติมน้ำสต๊อกไก่หรือน้ำซุปไก่ ¼ ถ้วย พริกป่น หรือผงพะโล้ก็ได้เช่นเดียวกัน หากต้องการปรับปริมาณเครื่องปรุงที่ใส่ก่อนเริ่มห่อเกี๊ยวซ่า ให้นำไส้ปริมาณเล็กน้อยลงทอดในน้ำมันจนสุกเกรียมเป็นสีน้ำตาล ลองชิมไส้ที่ทอดเสร็จแล้ว และเติมเครื่องปรุงเพิ่มถ้าต้องการ ใส่น้ำมันลงไปกระทะจนทั่วพื้นกระทะ เปิดไฟแรงปานกลาง รอจนน้ำมันเดือด หรือเมื่อลองใส่ผักหรือไส้ชิ้นเล็กๆ ลงไปในน้ำมันแล้วมีเสียงฉ่า ควรใช้น้ำมันพืชที่มีจุดเกิดควันสูง เช่น น้ำมันคาโนลาหรือน้ำมันถั่วลิสง ค่อยๆ วางเกี๊ยวซ่าลงบนกระทะ จัดเรียงให้เกี๊ยวซ่าแต่ละชิ้นไม่ชิดกันจนเกินไป คุณอาจต้องแบ่งเกี๊ยวซ่าเป็นชุดๆ แล้วทอดทีละชุด อย่าวางเกี๊ยวซ่าทับกัน ไม่เช่นนั้นเกี๊ยวซ่าอาจไม่สุกได้ ปิดฝา ลดไฟลง แล้วทอดสักพักจนด้านล่างเกี๊ยวซ่ากรอบและเป็นสีน้ำตาลทอง มักใช้เวลาในการทอดประมาณ 2-7 นาที ขึ้นอยู่กับอุณหภูมิของกระทะ อาจลองเปิดฝาดูเพื่อดูว่าเกี๊ยวซ่าได้ที่หรือยัง ยกกระทะออกทันทีหากเริ่มได้กลิ่นไหม้ ใช้อุปกรณ์เขี่ยไม่ให้เกี๊ยวซ่าติดกระทะ แล้วจึงทอดต่อประมาณ 1-2 นาที พอด้านหนึ่งของเกี๊ยวซ่าเปลี่ยนเป็นสีน้ำตาลแล้ว ให้เปิดฝาแล้วเติมน้ำเปล่าลงไปในกระทะ 1-3 ช้อนโต๊ะพอให้ทั่วพื้นกระทะ ให้เติมน้ำลงไปรอบๆ กระทะ เพื่อให้ปริมาณน้ำเท่ากันทั่วกระทะ และป้องกันไม่ให้ด้านหนึ่งของกระทะเย็นลงเร็วเกินไป ทั้งยังช่วยไม่ให้น้ำมันกระเด็นหลังเติมน้ำลงไปอีกด้วย ปิดฝาอีกครั้งและทอดต่อด้วยความร้อนระดับกลางหรือต่ำประมาณ 4-5 นาที หากน้ำเหือดก่อนที่เกี๊ยวซ่าจะทอดเสร็จ ให้เติมน้ำเพิ่มลงไป เนื่องจากจะให้เกี๊ยวซ่าเกรียมเพียงด้านเดียว ดังนั้น คุณจึงไม่จำเป็นต้องพลิกด้านเกี๊ยวซ่าในขั้นตอนนี้ นำเกี๊ยวซ่าออกมาชิ้นหนึ่งแล้วตัดดูด้านในเพื่อดูว่าเกี๊ยวซ่าเสร็จหรือยัง หากไส้ด้านในเป็นสีน้ำตาลหรือสุกแล้วแสดงว่าเกี๊ยวซ่าเสร็จเรียบร้อย นำเกี๊ยวซ่าออกจากกระทะ หากยังมีเกี๊ยวซ่าที่ยังไม่ทอดให้เริ่มทอดต่อ หลังจากทอดเกี๊ยวซ่าจนหมดแล้ว ให้ยกเสิร์ฟพร้อมน้ำจิ้มที่ชอบ  สามารถใส่ซอสเปรี้ยวเพียงอย่างเดียวหรือผสมซอสเปรี้ยวเข้ากับซอสถั่วเหลืองและน้ำมันงาเล็กน้อย อาจผสมซอสเปรี้ยวกับไวน์เชอร์รี่หรือดรายไวน์และซีอิ๊วหวานเข้ากันเพื่อให้ซอสมีรสหวานมากขึ้น พริกไทยดำและขิงขูดสามารถช่วยเพิ่มรสชาติให้เกี๊ยวซ่าได้ โดยจะเสิร์ฟพร้อมกับซอสหรือเสิร์ฟเดี่ยวๆ ก็ได้ การใช้น้ำอุ่นจะทำให้โดสำหรับทำแป้งเกี๊ยวซ่ามีความยืดหยุ่นมากขึ้น ต้มน้ำ ⅓ ถ้วยแล้วยกออกจากเตา จากนั้นนำไปผสมกับน้ำอุณหภูมิห้อง ⅔ ถ้วย อีกวิธีหนึ่งคือ ต้มน้ำ 1 ถ้วยด้วยความร้อนระดับต่ำ ยกออกจากเตาแล้วทิ้งให้เย็นประมาณ 1-3 นาที หากน้ำเริ่มเดือด ให้ยกออกจากเตาแล้วทิ้งไว้จนเท่ากับอุณหภูมิห้อง บางสูตรอาจใส่เกลือ น้ำมันพืช และ/หรือไข่ลงไปในด้วย ซึ่งส่วนผสมเหล่านี้ไม่จำเป็นต้องใส่ก็ได้ ใส่เกลือ ¼ (1 หยิบมือ) ช้อนชาเพิ่มลงไปเพื่อเพิ่มรสชาติ ส่วนส่วนผสมที่เหลือนั้นควรใส่เพิ่มลงไปก่อนที่จะเริ่มทำในขั้นตอนต่อไป ผสมแป้งเข้ากับน้ำมันพืช 1 ช้อนชา และ/หรือไข่ 1 ฟองเพื่อเพิ่มรสชาติและทำให้โดเกาะตัวกัน หากใส่ไข่ลงไปแล้ว ควรระวังอย่าใส่น้ำจนหมดในขั้นตอนต่อไปเพื่อไม่ให้โดแฉะเกินไป ในครั้งแรกที่เริ่มทำเกี๊ยวซ่า คุณอาจข้ามขั้นตอนนี้ไปก็ได้ ถ้าแป้งที่ทำแล้วออกมาไม่ดีหรือขาดรสชาติ อาจเพิ่มส่วนผสมเหล่านี้ลงไปเมื่อทำครั้งต่อไป ใส่แป้งอเนกประสงค์ 2 ถ้วยลงไปในชามผสมขนาดใหญ่ แล้วเติมน้ำอุ่นลงไปทีละนิด ใช้ตะเกียบหรือช้อนไม้สำหรับผสมคนให้ส่วนผสมเข้ากัน หลังโดเริ่มเหนียวและไม่มีส่วนใดแห้งแล้วให้หยุดใส่น้ำลงไป ปริมาณน้ำที่ใช้ขึ้นอยู่กับยี่ห้อของแป้งที่ใช้และความชื้นในห้องครัว คุณอาจไม่จำเป็นต้องใช้น้ำที่เตรียมไว้จนหมด หรืออาจใส่น้ำเพิ่มเรื่อยๆ ในระหว่างการทำขั้นตอนต่อไปหากโดแห้ง เมื่อคนไปเรื่อยๆ จนโดเริ่มเหนียวแล้ว ให้โรยแป้งเล็กน้อยบนพื้นผิวที่สะอาดและวางโดลงไปแล้วนวดให้ส่วนผสมเข้ากัน นวดไปเรื่อยๆ จนโดเริ่มนุ่ม ลองดูว่าไม่มีส่วนใดของโดที่ยังเป็นก้อนและสามารถปั้นโดให้เป็นก้อนกลมได้แล้วจึงหยุดนวด  ให้โรยแป้งเล็กน้อยบนพื้นผิวและที่มือเพื่อไม่ให้โดติด หากโดแฉะเกินไปให้ใส่แป้งเพิ่ม หากโดยังมีแป้งส่วนที่แห้งและไม่สามารถผสมให้เข้ากันได้ หรือโดไม่เกาะตัวกันเป็นทรงกลม ให้ใส่น้ำอุ่นเพิ่มเล็กน้อยแล้วนวดต่อให้เข้ากัน ล้างมือให้สะอาดและเช็ดให้แห้งก่อนเริ่มนวดแป้ง ห่อโดด้วยพลาสติกคลุมอาหารหรือนำโดวางไว้ในชามเล็กๆ แล้วคลุมด้วยพลาสติกคลุมอาหารหรือผ้าที่ชื้น เพื่อรักษาความชื้นของโดและทำให้โดนุ่ม พักทิ้งไว้ประมาณครึ่งชั่วโมง หรืออย่างน้อย 10 นาที เพื่อเป็นการประหยัดเวลา ในระหว่างที่พักโดให้เตรียมไส้เกี๊ยวซ่าไว้ก่อน เมื่อเตรียมไส้เสร็จแล้วจึงค่อยกลับมาทำโดต่อ เนื่องจากในขั้นตอนนี้ไม่ได้กำหนดระยะเวลาที่แน่นอน หลังจากพักโดจนเสร็จแล้วให้เริ่มทำโดต่อ แบ่งโดออกเป็นส่วนๆ ประมาณ 20 ส่วนเท่าๆ กัน เพื่อให้แบ่งได้ง่ายขึ้น ให้แบ่งโดออกเป็น 4 ส่วนใหญ่ๆ ก่อน แล้วจึงตัดแบ่งแต่ละส่วนออกเป็น 5 ส่วนเล็กๆ หรืออาจใช้วิธีคลึงโดเป็นเส้นยาวขนาดเส้นผ่านศูนย์กลางประมาณ 2.5 เซนติเมตร แล้วจึงตัดแบ่งออกเป็นชิ้นๆ หนาประมาณ 1.25 เซนติเมตร ก่อนอื่นให้โรยแป้งบนพื้นเคาน์เตอร์ที่เรียบและสะอาดหรือบนเขียงเพื่อป้องกันไม่ให้โดติดพื้นผิว ใช้ไม้นวดแป้งคลึงโดให้เป็นแผ่นแบนกลม ขนาดเส้นผ่านศูนย์กลางประมาณ 7.5 เซนติเมตร หากโดแตกหรือบางเกินไปจนมองเห็นทะลุ ให้คลึงให้เป็นแผ่นเล็กลง เนื่องจากโดที่บางเกินไปอาจทำให้แผ่นเกี๊ยวแตกได้  อาจเพิ่มความเร็วในการคลึงแป้งโดยการใช้ฝ่ามือกดโดให้แบนก่อนแล้วค่อยคลึงด้วยไม้นวดแป้ง คลึงโดให้ตรงกลางหนากว่าส่วนขอบเล็กน้อยเพื่อให้ใส่ไส้ได้ง่ายขึ้น หลังจากคลึงโดเป็นแผ่นกลมเสร็จแล้ว ให้โรยแป้งเล็กน้อยลงบนแผ่นโดทั้งสองด้านเพื่อกันติดแล้วจึงนำไปวางซ้อนกันเป็นชั้นๆ เพียงเท่านี้แผ่นแป้งเกี๊ยวก็เสร็จสมบูรณ์ นำกระดาษเช็ดมือที่ชื้นมาคลุมแผ่นแป้งไว้เพื่อรักษาความชื้นของแผ่นแป้ง หลังทำแผ่นแป้งเสร็จแล้ว ควรใส่ไส้โดยทันทีก่อนที่แผ่นแป้งจะแห้ง หากใช้แผ่นแป้งไม่หมด ให้เก็บไว้ในตู้เย็นเพื่อเก็บไว้ใช้ในภายหลัง หรือแช่แข็งไว้จะสามารถเก็บได้นานมากขึ้น นำแผ่นแป้ง 1 แผ่นวางบนฝ่ามือข้างที่ไม่ถนัด ใช้ช้อนหรือตะเกียบตักไส้ประมาณ 1-½ ช้อนโต๊ะ แล้ววางไส้ไว้ตรงกลางแผ่นแป้ง หากโดบางหรือเล็กให้ใส่ไส้น้อยลง นำแผ่นแป้งพับครึ่งให้เป็นรูปทรงเหมือนพระจันทร์ครึ่งเสี้ยว ยังไม่ต้องกดให้ขอบทั้งหมดให้ติดกัน ให้กดเพียงกึ่งกลางของขอบเท่านั้น อย่าเพิ่งกดให้ส่วนมุมติดกัน  หมายเหตุ: หากใช้แป้งเกี๊ยวซ่าสำเร็จรูป ให้ใช้นิ้วมือที่เปียกน้ำทำให้ขอบเปียกจนกระทั่งแผ่นแป้งนุ่มพอจึงเริ่มห่อ ใช้นิ้วชี้และนิ้วโป้งจับแผ่นแป้งตรงมุมขึ้นมาชั้นหนึ่ง พับลงไปด้านใดด้านหนึ่งแล้วกดลงไป ขอบจะมีลักษณะเป็นรอยจีบหรือรอยย่น กดให้แป้งทั้ง 2 ชั้นให้ติดกัน ใช้วิธีเดิม คือจับแผ่นแป้งขึ้นมาชั้นหนึ่งแล้วพับทบลงไป กดให้ติดกับแป้งอีกชั้นหนึ่ง ทำซ้ำเรื่อยๆ อีก 3-4 ครั้งจนแผ่นแป้งติดกันเรียบร้อย
สับผักกาดขาวให้ละเอียด. ลดปริมาณน้ำในผัก. ปอกเปลือกและหั่นผักชนิดอื่นๆ. ผสมผักและเนื้อสัตว์บดเข้าด้วยกัน. ปรุงรสเพิ่ม. ตั้งน้ำมันให้ร้อน. ใส่เกี๊ยวซ่าลงในน้ำมันที่ร้อน. ลดไฟลงและปิดฝา. เติมน้ำเพิ่มลงไปในกระทะเล็กน้อย. ปิดฝาแล้วทอดต่ออีกสักพัก. เสิร์ฟพร้อมน้ำจิ้ม. ผสมน้ำร้อนและน้ำอุณหภูมิห้องเข้าด้วยกัน. อาจใส่ส่วนผสมเพิ่มเติม. ค่อยๆ เทน้ำลงไปผสมกับแป้งจนเหนียว. ใช้มือนวดโดจนนุ่ม. คลุมโดและทิ้งไว้ 10-30 นาที. แบ่งโดออกประมาณ 20 ส่วน. คลึงโดให้เป็นแผ่นกลมๆ. โรยแป้งบนแผ่นโด. รักษาความชื้นของแผ่นแป้ง. วางแผ่นแป้งบนฝ่ามือข้างที่ไม่ถนัด. ใส่ไส้ลงไปตรงกลางแผ่นแป้ง. ห่อแป้งแบบหลวมๆ. จับจีบจากมุมด้านหนึ่ง. ทำซ้ำอีก 3-4 ทบ.
https://www.wikihow.com/Make-Potstickers-(Guo-Tie) https://www.wikihow.com/Make-Potstickers-(Guo-Tie) https://www.wikihow.com/Make-Potstickers-(Guo-Tie) https://www.wikihow.com/Make-Potstickers-(Guo-Tie)
Making the Filling Frying the Potstickers Making the Potsticker Wrappers Filling the Potstickers